CELEX: 32020D0388
Language: fi
Date: 2020-03-06 00:00:00
Title: Komission täytäntöönpanopäätös (EU) 2020/388, annettu 6 päivänä maaliskuuta 2020, neuvoston direktiivin 90/428/ETY soveltamissäännöistä siltä osin kuin kyse on poikkeuksista hevoskilpailuja koskeviin sääntöihin ja komission päätöksen 2009/712/EY muuttamisesta siltä osin kuin kyse on viittauksista eläinjalostuslainsäädäntöön (tiedoksiannettu numerolla C(2020) 1269) (ETA:n kannalta merkityksellinen teksti)

10.3.2020   
               
               
                  FI
               
               
                  Euroopan unionin virallinen lehti
               
               
                  L 73/19
               
            
         KOMISSION TÄYTÄNTÖÖNPANOPÄÄTÖS (EU) 2020/388,
         annettu 6 päivänä maaliskuuta 2020,
         neuvoston direktiivin 90/428/ETY soveltamissäännöistä siltä osin kuin kyse on poikkeuksista hevoskilpailuja koskeviin sääntöihin ja komission päätöksen 2009/712/EY muuttamisesta siltä osin kuin kyse on viittauksista eläinjalostuslainsäädäntöön
         
            
               (tiedoksiannettu numerolla C(2020) 1269)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kilpailuihin tarkoitettujen hevoseläinten kaupasta ja kilpailuihin osallistumisen edellytyksistä 26 päivänä kesäkuuta 1990 annetun neuvoston direktiivin 90/428/ETY (1) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Direktiivin 90/428/ETY 3 artiklassa säädetään, että kilpailusäännöissä ei saa syrjiä hevoseläimiä sen mukaan, onko hevoseläimet rekisteröity kilpailut järjestävässä jäsenvaltiossa vai toisessa jäsenvaltiossa tai ovatko hevoseläimet peräisin kilpailut järjestävästä jäsenvaltiosta vai toisesta jäsenvaltiosta.
                  
               
                     (2)
                  
                  
                     Direktiivin 90/428/ETY 4 artiklan 2 kohdassa säädetään kahdesta poikkeuksesta kyseisen direktiivin 3 artiklassa säädettyihin syrjinnän kieltäviin velvoitteisiin. Ensimmäinen poikkeus koskee tietyn tyyppisiä kilpailuja ja tapahtumia, ja toisen nojalla jäsenvaltiot saavat varata tietyn prosenttiosuuden palkintorahoista tai voitoista jalostustoiminnan turvaamiseen, kehittämiseen ja parantamiseen. Jos jäsenvaltio aikoo hyödyntää ensimmäistä poikkeusta, sen on ilmoitettava aikeensa ja poikkeuksen hyödyntämistä koskevat perustelunsa muille jäsenvaltioille ja yleisölle etukäteen. Jos jäsenvaltio aikoo käyttää toista poikkeusta, sen on ilmoitettava varojen jakoperusteet muille jäsenvaltioille ja yleisölle.
                  
               
                     (3)
                  
                  
                     Komission päätöksessä 2009/712/EY (2) vahvistetaan mallit lomakkeille, joissa annetaan ne tiedot, joita tarvitaan direktiivin 90/428/ETY 4 artiklan 2 kohdassa säädettyjen poikkeusten hyödyntämiseksi. Kyseinen päätös kumotaan 21 päivästä huhtikuuta 2021 komission delegoidulla asetuksella (EU) 2019/2035 (3). Käytännössä on osoittautunut, että jäsenvaltioiden toimittamat tiedot ovat usein vanhentuneita ja että kielijärjestelyt estävät monissa tapauksissa muiden jäsenvaltioiden viranomaisia ja yleisöä tutustumasta tietoihin. Hevosalalla aktiiviset yksittäiset ihmiset ja kokonaiset ryhmätkin ovat valittaneet poikkeuksien soveltamisen epäselvyydestä. Jotta voidaan varmistaa, että jäsenvaltiot ja yleisö saavat oikea-aikaisesti täsmälliset tiedot direktiivin 90/428/ETY 4 artiklan 2 kohdassa säädettyjen poikkeuksien hyödyntämisestä, on tarpeen vahvistaa internetpohjaisille tietosivuille tarkistetut mallit ja edellyttää, että jäsenvaltiot päivittävät direktiivin 90/428/ETY 4 artiklan 2 kohdan mukaisesti toimitetut tiedot tietyin vähimmäisvälein.
                  
               
                     (4)
                  
                  
                     Päätöksen 2009/712/EY liitteessä II olevan 2 luvun II ja III jaksossa vahvistetut internetpohjaisten tietosivujen mallit on selkeyden, oikeusvarmuuden ja yksinkertaistamisen nimissä syytä kumota.
                  
               
                     (5)
                  
                  
                     Päätöksen 2009/712/EY liitteessä I olevan 2 luvun luettelossa mainitaan neuvoston direktiivit 77/504/ETY (4) (joka on korvattu neuvoston direktiivillä 2009/157/EY (5)), 88/661/ETY (6), 89/361/ETY (7) ja 90/427/ETY (8) sekä direktiivi 90/428/ETY. Direktiivit 2009/157/EY, 88/661/ETY, 89/361/ETY ja 90/427/ETY on kumottu Euroopan parlamentin ja neuvoston asetuksella (EU) 2016/1012 (9)1 päivästä marraskuuta 2018. Viittaukset kyseisiin direktiiveihin olisi selkeyden, oikeusvarmuuden ja yksinkertaistamisen vuoksi poistettava. Koska tässä päätöksessä vahvistetaan uudet mallit internetpohjaisille tietosivuille, jotka koskevat päätöksen 2009/712/EY 4 artiklan 2 kohdassa säädettyjen poikkeusten hyödyntämistä, olisi myös viittaus direktiiviin 90/428/ETY poistettava. Liitteessä I oleva 2 luku olisi sen vuoksi kumottava.
                  
               
                     (6)
                  
                  
                     Asetuksessa (EU) 2016/1012 säädetään, että jäsenvaltioiden on laadittava ja pidettävä ajan tasalla luettelo jalostusjärjestöistä ja -toimijoista, jotka maan toimivaltaiset viranomaiset ovat tunnustaneet kyseisen asetuksen 4 artiklan 3 kohdan mukaisesti ja jotka toteuttavat ainakin yhden kyseisen asetuksen 8 artiklan 3 kohdan mukaisesti hyväksytyn jalostusohjelman. Lisäksi asetuksessa (EU) 2016/1012 säädetään, että jäsenvaltioiden on asetettava tämä luettelo julkisesti saataville.
                  
               
                     (7)
                  
                  
                     Komission täytäntöönpanoasetuksessa (EU) 2017/716 (10) vahvistetaan mallilomakkeet, joissa esitetään tiedot, jotka on sisällytettävä asetuksen (EU) 2016/1012 7 artiklassa säädettyihin tunnustettujen jalostusjärjestöjen ja jalostustoimijoiden luetteloihin. Koska täytäntöönpanoasetusta (EU) 2017/716 on sovellettu 1 päivästä marraskuuta 2018, päätöksen 2009/712/EY liitteessä II olevan 2 luvun I jaksossa vahvistettujen lomakkeiden sijasta on käytettävä mainitussa asetuksessa vahvistettuja malleja.
                  
               
                     (8)
                  
                  
                     Päätöksen 2009/712/EY liitteessä II oleva 2 luku olisi kumottava, koska luvussa olevassa I, II ja III jaksossa vahvistetut mallit korvataan täytäntöönpanoasetuksessa (EU) 2017/716 ja tässä päätöksessä vahvistetuilla mallilomakkeilla.
                  
               
                     (9)
                  
                  
                     Päätöksen 2009/712/EY nimessä viitataan eläinjalostuslainsäädäntöön ja 1 artiklan 1 kohdan b alakohdassa kotieläinjalostuslaitoksiin. Koska tällaiset viittaukset ovat asetusten (EU) 2016/1012 ja (EU) 2017/716 tultua voimaan vanhentuneita, olisi päätöksen 2009/712/EY nimestä poistettava viittaus eläinjalostuslainsäädäntöön ja kyseisen päätöksen 1 artiklan 1 kohdan b alakohta kumottava.
                  
               
                     (10)
                  
                  
                     Sen vuoksi päätöstä 2009/712/EY olisi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kotieläinjalostusta käsittelevän komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Jäsenvaltioiden on viimeistään 1 päivänä huhtikuuta 2020 luotava internetpohjaiset tietosivut, joiden avulla ne saattavat sähköisesti jäsenvaltioiden ja yleisön saataville
               
                           a)
                        
                        
                           aikomuksensa hyödyntää direktiivin 90/428/ETY 4 artiklan 2 kohdan ensimmäisessä luetelmakohdassa säädettyä poikkeusta ja sen perustelut;
                        
                     
                           b)
                        
                        
                           direktiivin 90/428/ETY 4 artiklan 2 kohdan toisessa luetelmakohdassa tarkoitetut varojen jakoperusteet.
                        
                     
            
               2.   Edellä 1 kohdassa tarkoitetut internetpohjaiset tietosivut on laadittava liitteissä I ja II vahvistettujen mallien ja liitteessä III annettujen ohjeiden mukaisesti.
            
            
               3.   Jäsenvaltioiden on toimitettava internetpohjaisten tietosivujensa internetosoite komissiolle.
            
            
               4.   Jäsenvaltioiden on varmistettava, että 1 kohdan a ja b alakohdassa tarkoitetut tiedot päivitetään
               
                           a)
                        
                        
                           vähintään vuosittain ennen 31 päivää joulukuuta, kun kyse on direktiivin 90/428/ETY 4 artiklan 2 kohdan ensimmäisessä luetelmakohdassa säädetyn poikkeuksen soveltamisalaan kuuluvista hevoskilpailuista ja -tapahtumista, jotka on määrä järjestää seuraavana vuonna;
                        
                     
                           b)
                        
                        
                           aina, kun direktiivin 90/428/ETY 4 artiklan 2 kohdan toisessa luetelmakohdassa tarkoitetut varojen jakoperusteet muuttuvat.
                        
                     
         
         
            2 artikla
            Muutetaan päätös 2009/712/EY 1 päivästä huhtikuuta 2020 alkaen seuraavasti:
            
                        1)
                     
                     
                        Korvataan päätöksen nimessä ilmaisu ”eläinlääkintä- ja eläinjalostuslainsäädännön” ilmaisulla ”eläinlääkintälainsäädännön”.
                     
                  
                        2)
                     
                     
                        Kumotaan 1 artiklan 1 kohdan b alakohta.
                     
                  
                        3)
                     
                     
                        Kumotaan liitteessä I oleva 2 luku.
                     
                  
                        4)
                     
                     
                        Kumotaan liitteessä II oleva 2 luku.
                     
                  
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 6 päivänä maaliskuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 224, 18.8.1990, s. 60.
         
            (2)  Komission päätös 2009/712/EY, tehty 18 päivänä syyskuuta 2009, neuvoston direktiivin 2008/73/EY täytäntöönpanosta jäsenvaltioiden yhteisön eläinlääkintä- ja eläinjalostuslainsäädännön mukaisesti hyväksymien laitosten ja laboratorioiden luetteloita sisältävien Internetpohjaisten tietosivujen osalta (EUVL L 247, 19.9.2009, s. 13).
         
            (3)  Komission delegoitu asetus (EU) 2019/2035, annettu 28 päivänä kesäkuuta 2019, Euroopan parlamentin ja neuvoston asetuksen (EU) 2016/429 täydentämisestä maaeläimiä pitäviä pitopaikkoja ja hautomoja sekä tiettyjen pidettävien maaeläinten ja siitosmunien jäljitettävyyttä koskevien sääntöjen osalta (EUVL L 314, 5.12.2019, s. 115).
         
            (4)  Neuvoston direktiivi 77/504/ETY, annettu 25 päivänä heinäkuuta 1977, puhdasrotuisista jalostusnaudoista (EYVL L 206, 12.8.1977, s. 8).
         
            (5)  Neuvoston direktiivi 2009/157/EY, annettu 30 päivänä marraskuuta 2009, puhdasrotuisista jalostusnaudoista (EUVL L 323, 10.12.2009, s. 1).
         
            (6)  Neuvoston direktiivi 88/661/ETY, annettu 19 päivänä joulukuuta 1988, jalostussikoihin sovellettavista kotieläinjalostuksen standardeista (EYVL L 382, 31.12.1988, s. 36).
         
            (7)  Neuvoston direktiivi 89/361/ETY, annettu 30 päivänä toukokuuta 1989, puhdasrotuisista jalostuslampaista ja -vuohista (EYVL L 153, 6.6.1989, s. 30).
         
            (8)  Neuvoston direktiivi 90/427/ETY, annettu 26 päivänä kesäkuuta 1990, jalostusta ja polveutumista koskevista edellytyksistä yhteisön sisäisessä hevoseläinten kaupassa (EYVL L 224, 18.8.1990, s. 55).
         
            (9)  Euroopan parlamentin ja neuvoston asetus (EU) 2016/1012, annettu 8 päivänä kesäkuuta 2016, puhdasrotuisten jalostuseläinten, risteytettyjen jalostussikojen ja niiden sukusolujen ja alkioiden jalostuksessa, kaupassa ja unioniin tulossa sovellettavista jalostus- ja polveutumisedellytyksistä ja asetuksen (EU) N:o 652/2014, neuvoston direktiivien 89/608/ETY ja 90/425/ETY muuttamisesta sekä tiettyjen eläinjalostusta koskevien säädösten kumoamisesta (”eläinjalostusasetus”) (EUVL L 171, 29.6.2016, s. 66).
         
            (10)  Komission täytäntöönpanoasetus (EU) 2017/716, annettu 10 päivänä huhtikuuta 2017, Euroopan parlamentin ja neuvoston asetuksen (EU) 2016/1012 soveltamissäännöistä tunnustettuja jalostusjärjestöjä ja jalostustoimijoita koskeviin luetteloihin sisällytettävien tietojen yhteydessä käytettävien mallilomakkeiden osalta (EUVL L 109, 26.4.2017, s. 1).
      
      
         
            LIITE I
            Hevoskilpailut ja -tapahtumat, jotka kuuluvat direktiivin 90/428/ETY 3 artiklassa säädettyä syrjimättömyysperiaatetta koskevan poikkeuksen soveltamisalaan
            
                        Jäsenvaltio /
                        Virallinen kieli
                     
                     
                        
                           (Jäsenvaltion nimi)
                        
                     
                     
                        Vuosi /
                        Virallinen kieli
                     
                     
                        
                           (Hevoskilpailun tai -tapahtuman järjestämisvuosi muodossa vvvv)
                        
                     
                  
                        Hevoskilpailu tai –tapahtuma /Virallinen kieli
                     
                     
                        Direktiivin 90/428/ETY 4 artiklan 2 kohdan ensimmäisen luetelmakohdan mukaisen poikkeuksen soveltamisalaan kuuluvien kilpailujen/tapahtumien lukumäärä Virallinen kieli
                     
                     
                        Perustelut /Virallinen kieli
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            LIITE II
            Jalostustoiminnan turvaamiseen, kehittämiseen ja parantamiseen tarkoitettujen varojen jakoperusteet
            
                        Jäsenvaltio /
                        Virallinen kieli
                     
                     
                        
                           (Jäsenvaltion nimi)
                        
                     
                     
                        Versio /
                        Virallinen kieli
                     
                     
                        
                           (Päivämäärä muodossa pp.kk.vvvv)
                        
                     
                  
                        Hevoskilpailun tai -tapahtuman tyyppi / Virallinen kieli
                     
                     
                        Jalostustoiminnan turvaamiseen, kehittämiseen ja parantamiseen tarkoitettujen varojen jakoperusteet (direktiivin 90/428/ETY 4 artiklan 2 kohdan toinen luetelmakohta) / Virallinen kieli
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            LIITE III
            
               1.   
               
                  Kunkin internetpohjaisen tietosivun otsikossa on ilmoitettava jäsenvaltion nimi ja joko liitteessä I lueteltujen hevostapahtumien järjestämisvuosi tai liitteessä II tarkoitetun perusteluettelon versio muodossa pp.kk.vvvv.
               
            
            
               2.   
               
                  Kunkin internetpohjaisen tietosivun otsikko on annettava englanniksi sekä jäsenvaltion virallisella kielellä (virallisilla kielillä).
               
            
            
               3.   
               
                  Tiedot on annettava mahdollisimman loogisessa järjestyksessä.